Morten Haugaard Christensen debuterede sidste år i landet bedste basketballrække for klubben SISU fra Gentofte. Han skifter i år til Aalborg Vikings, hvor han skal kombinere jobbet som basketballspiller med et skoleophold på Aalborg Sportshøjskole. Klubskiftet vækker glæde i den aalborgensiske klub. - Morten har allerede vist sit værd i vores træningskampe - blandt andet imod Randers Cimbria, hvor han scorede 14 point på bare 15 minutters spilletid. Mortens helt store force er hans skud og han er utroligt træfsikker fra distancen. Samtidig kan jeg allerede nu se, at det hårde arbejde han ligger i træningerne på sportshøjskolen også har gjort ham til en bedre forsvarspiller, siger sportschef Christian Rom. Sportschefen håber samtidig, at han snart kan offentligtgøre navnene på flere nye spillere til Aalborg Vikings.

Referat:
23-årige Morten Haugaard Christensen fra basketball-klubben SISU i Gentofte skifter til Aalborg Vikings.